Joventut obri el termini per inscriure's en el concurs de bandes Morvedre Rock
01 de març 2018

![](/media/1ncdd2rm/98-img-20180301-wa0002-c.jpg)  
  

La regidoria de Joventut de l'Ajuntament de Sagunt, junt amb l'Associació Viure Dignament, torna a organitzar el concurs de bandes Morvedre Rock 3.0 per recolzar els grups emergents de la nostra ciutat i de la comarca, així com oferir concerts a les persones aficionades a la música en directe. 

Este certamen, que es va recuperar l'any passat després d'una dècada sense celebrar-se, obri ara el seu termini perquè els grups puguen presentar-se. El termini d'inscripció finalitzarà el pròxim 26 de març a les 23.59 hores. 

El concurs de bandes se celebrarà al llarg de cinc caps de setmana i començarà el 20 d'abril. Continua el 27 d'abril, 4 de maig i 11 de maig, sempre a partir de les 23.30 h amb actuacions en la sala Green Espai (c/Fundició, 74, el Port de Sagunt). La cinquena i última actuació, la dels guanyadors, tindrà lloc durant el festival Music Port Fest, entitat col·laboradora del concurs, durant el 6 i el 7 de juliol, dates en les quals tindrà lloc el festival. 

Segons el regidor de Joventut, Guillermo Sampedro, **“l'any passat va haver-hi molt nivell i tenim el compromís de mantindre este certamen per animar el panorama del rock local i revitalitzar a més la cultura de la música en directe. A més, enguany incorporem al Morvedre Rock la col·laboració del Music Port Fest i les bandes guanyadores tindran l'oportunitat de participar en este esdeveniment junt amb el bo i millor del panorama nacional”**. 

Les inscripcions i documentació s'han de presentar per correu electrònic en l'adreça [dina@aytosagunto.es](mailto:dina@aytosagunto.es) 

Exis

tixen dos modalitats per presentar-se: 

En la modalitat A participaran grups locals que realitzen qualsevol tipus de música dins de rock o pop (Heavy, Experimental, Pop, Rock, Ska, Alternativa-Indie, Punk, etc.), els components de la qual tinguen menys de 35 anys en la seua majoria i residisquen al Camp de Morvedre. Es reservarà –sempre que el número de participants ho permeta- un terç dels seleccionats per a grups els membres dels quals tinguen menys de 20 anys en la seua majoria. 

La modalitat B es reserva a grups de la Comunitat Valenciana que realitzen música de qualsevol tipus dins de rock o pop, els components del qual tinguen menys de 35 anys en la seua majoria i residisquen a la Comunitat Valenciana. 

A més, es valorarà positivament en ambdós modalitats la participació activa de dones en els grups. En cada concert actuarà un grup de la comarca (modalitat A) i un altre de la Comunitat Valenciana (modalitat B). Els grups guanyadors actuaran en el festival Music Port Fest. 

La selecció dels huit grups (4+4) la realitzarà un jurat en funció de la creativitat i la qualitat dels grups presentats. Esta comissió està composta per una persona en representació de l'Associació Viure Dignament, una persona en representació del departament de Joventut de l'Ajuntament de Sagunt i una persona vinculada amb el món de la música rock, així com una persona de l'organització del festival Music Port Fest. Esta comissió també serà l'encarregada de determinar els dos grups guanyadors. 

Cada grup cobrarà un caixet de 150 euros per actuació, mentre que els guanyadors cobraran 500 euros en concepte de caixet. 

Els grups hauran de portar el seu propi _backline_ i instruments. L'organització aportarà la resta d'elements (microfonía, PA, monitors), i un tècnic de so. La prova de so es realitzarà a partir de les 19 h del dia del concert en la primera fase. En la segona, quan ho indique l'organització. 

Per a més informació sobre la documentació a presentar es poden consultar les bases en la web [www.saguntjove.es](http://www.saguntjove.es/)

[](http://www.saguntjove.es/)

  

![](/media/f2zlpftr/98-call-for-bands-c.jpg) 

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-per-inscriure-s-en-el-concurs-de-bandes-morvedre-rock/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-per-inscriure-s-en-el-concurs-de-bandes-morvedre-rock/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-per-inscriure-s-en-el-concurs-de-bandes-morvedre-rock/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-per-inscriure-s-en-el-concurs-de-bandes-morvedre-rock/)